title: Decizia (UE) 2019/1612 a Consiliului din 24 septembrie 2019 de numire a unui supleant, propus de Regatul Danemarcei, în cadrul Comitetului Regiunilor

text:
                  30.9.2019

                  RO

                  Jurnalul Oficial al Uniunii Europene

                  L 250/83

         DECIZIA (UE) 2019/1612 A CONSILIULUI
         din 24 septembrie 2019
         de numire a unui supleant, propus de Regatul Danemarcei, în cadrul Comitetului Regiunilor
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 305,
         având în vedere propunerea guvernului danez,
         întrucât:

                     (1)

                     La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020. La 4 iunie 2018, prin Decizia (UE) 2018/839 a Consiliului (4), dl Henrik BRADE JOHANSEN a fost înlocuit de dna Karen MELCHIOR în calitatea de supleant.

                     (2)

                     Un loc de supleant în cadrul Comitetului Regiunilor a devenit vacant ca urmare a încheierii mandatului dnei Karen MELCHIOR,

               ADOPTĂ PREZENTA DECIZIE:

            Articolul 1
            Este numită în calitatea de supleant în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

                        —

                        Dna Eva BORCHORST MEJNERTZ, Councillor, Municipality of Aarhus.

            Articolul 2
            Prezenta decizie intră în vigoare la data adoptării.

            Adoptată la Bruxelles, 24 septembrie 2019.

                  Pentru Consiliu

                  Președintele

               K. KULMUNI

            (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

            (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

            (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).

            (4)  Decizia (UE) 2018/839 a Consiliului din 4 iunie 2018 de numire a doi membri și a șase supleanți, propuși de Regatul Danemarcei, în cadrul Comitetului Regiunilor (JO L 141, 7.6.2018, p. 7).


title: Decizia (PESC) 2019/1613 a Comitetului politic și de securitate din 25 septembrie 2019 privind numirea comandantului operației UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) (ATALANTA/3/2019)

text:
                  30.9.2019

                  RO

                  Jurnalul Oficial al Uniunii Europene

                  L 250/84

         DECIZIA (PESC) 2019/1613 A COMITETULUI POLITIC ȘI DE SECURITATE
         din 25 septembrie 2019
         privind numirea comandantului operației UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) (ATALANTA/3/2019)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38,
         având în vedere Acțiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1) (Atalanta), în special articolul 6,
         întrucât:

                     (1)

                     În temeiul articolului 6 alineatul (1) din Acțiunea comună 2008/851/PESC, Consiliul a autorizat Comitetul politic și de securitate (COPS) să ia decizii privind numirea comandantului operației UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (denumit în continuare „comandantul operației UE”).

                     (2)

                     La 30 iulie 2018, prin Decizia (PESC) 2018/1083 a Consiliului (2) a fost numit în funcția de comandant al operației UE viceamiralul Antonio MARTORELL LACAVE începând cu 29 martie 2019.

                     (3)

                     Autoritățile militare spaniole au propus ca generalul-maior Antonio PLANELLS PALAU să-i succeadă viceamiralului Antonio MARTORELL LACAVE în funcția de comandant al operației UE.

                     (4)

                     La 5 septembrie 2019, Comitetul militar al UE a sprijinit numirea generalului-maior Antonio PLANELLS PALAU în funcția de comandant pentru operația EUNAVFOR Atalanta începând cu 1 octombrie 2019.

                     (5)

                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare,

               ADOPTĂ PREZENTA DECIZIE:

            Articolul 1
            Generalul-maior Antonio PLANELLS PALAU este numit, începând cu 1 octombrie 2019, în funcția de comandant al operației UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta).

            Articolul 2
            Prezenta decizie se aplică de la 1 octombrie 2019.

            Adoptată la Bruxelles, 25 septembrie 2019.

                  Pentru Comitetul politic și de securitate

                  Președintele

               S. FROM-EMMESBERGER

            (1)  JO L 301, 12.11.2008, p. 33.

            (2)  Decizia (PESC) 2018/1083 a Consiliului din 30 iulie 2018 de modificare a Acțiunii comune 2008/851/PESC privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (JO L 194, 31.7.2018, p. 142).


title: Decizia (PESC) 2019/1672 a Consiliului din 4 octombrie 2019 privind o acțiune a Uniunii Europene în sprijinul Mecanismului de verificare și inspecție al Organizației Națiunilor Unite în Yemen

text:
                  7.10.2019

                  RO

                  Jurnalul Oficial al Uniunii Europene

                  L 256/10

         DECIZIA (PESC) 2019/1672 A CONSILIULUI
         din 4 octombrie 2019
         privind o acțiune a Uniunii Europene în sprijinul Mecanismului de verificare și inspecție al Organizației Națiunilor Unite în Yemen
         CONSILIUL UNIUNII EUROPENE,
         având în vedere Tratatul privind Uniunea Europeană și, în special, articolul 28 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 27 decembrie 2017, Biroul Națiunilor Unite pentru Servicii de Proiect (UNOPS) a făcut o propunere care vizează consolidarea și extinderea activităților Mecanismului de verificare și inspecție al Organizației Națiunilor Unite (UNVIM) pentru o perioadă suplimentară de un an, până în martie 2019, în special prin accelerarea în continuare a procesului de autorizare a transporturilor comerciale și sporirea capacității UNVIM de a desfășura personal și resurse suplimentare în porturile în cauză.

                     (2)

                     La 3 aprilie 2017 și 25 iunie 2018, Consiliul a adoptat un set de concluzii în care a reamintit importanța de a asigura prelucrarea eficace și în timp util pentru transportul maritim comercial în porturile din Marea Roșie, inclusiv transportul de combustibil, și și-a exprimat sprijinul deplin pentru continuarea UNVIM și pentru executarea deplină și neîngrădită a mandatului său. În plus, în concluziile respective, Consiliul a afirmat că ia în considerare posibilitatea consolidării UNVIM.

                     (3)

                     Pe baza unei cereri prezentate de UNVIM, la 18 septembrie 2018 Consiliul a adoptat Decizia (PESC) 2018/1249 (1). Punerea în aplicare din punct de vedere tehnic a Deciziei (PESC) 2018/1249 a fost încredințată UNOPS și a avut drept scop să permită UNVIM să-și îndeplinească în continuare sarcinile legate de monitorizare și de inspecție în conformitate cu Rezoluția 2216 a Consiliului de Securitate al ONU (RCSONU) 2216 (2015).

                     (4)

                     La 13 decembrie 2018, părțile implicate în conflictul din Yemen au semnat Acordul de la Stockholm, ale cărui dispoziții au fost aprobate prin RCSONU 2451 (2018) și 2452 (2019). La 18 februarie 2019, Consiliul a adoptat concluziile prin care a salutat adoptarea Acordului de la Stockholm, precum și adoptarea în unanimitate a RCSONU 2451 (2018) și 2452 (2019) ale Consiliului de Securitate al ONU. Consiliul și-a reiterat apelul adresat tuturor părților de a facilita furnizarea mărfurilor comerciale, inclusiv a combustibilului, și a reamintit că funcționarea portului Hodeidah, precum și a porturilor Saleef și Ras Issa, este de o importanță crucială pentru supraviețuirea a milioane de cetățeni ai Yemenului. Consiliul a reiterat sprijinul său pentru UNVIM în vederea garantării faptului că mărfurile comerciale continuă să circule în Yemen în deplină conformitate cu toate RCSONU relevante.

                     (5)

                     La 24 iunie 2019, UNVIM a prezentat donatorilor o a doua propunere în vederea extinderii operațiilor, în special în ceea ce privește punerea în aplicare a Acordului de la Stockholm. Propunerea se referea la consolidarea operațiilor UNVIM din octombrie 2019 până în septembrie 2020.

                     (6)

                     Uniunea ar trebui să își reînnoiască sprijinul pentru executarea de către UNVIM a mandatului său.

                     (7)

                     Supravegherea executării corespunzătoare a contribuției financiare a Uniunii ar trebui să fie încredințată Comisiei,

               ADOPTĂ PREZENTA DECIZIE:

            Articolul 1

               (1)   Uniunea își reînnoiește sprijinul pentru executarea de către UNVIM a mandatului său, astfel cum este prevăzut în RCSONU relevante, în special RCSONU 2216 (2015), 2451 (2018) și 2452 (2019). Sprijinul respectiv are drept obiective generale contribuirea la restabilirea fluxului liber nerestricționat de produse comerciale către Yemen prin asigurarea unui proces de autorizare transparent și eficient pentru transporturile comerciale a căror destinație sunt porturile yemenite care nu se află sub controlul guvernului Yemenului, precum și consolidarea rolului UNVIM în punerea în aplicare a dispozițiilor Acordului de la Stockholm.

               (2)   Obiectivele specifice ale prezentului proiect sunt :

                           —

                           sporirea fluxului de mărfuri comerciale destinate Yemenului prin accelerarea în continuare a procesului de autorizare a transporturilor comerciale și prin promovarea încrederii companiilor de transport maritim în ceea ce privește accesibilitatea porturilor Hodeidah, Saleef și Ras Issa în eventualitatea deschiderii porturilor respective pentru transportul maritim comercial;

                           —

                           consolidarea capacității UNVIM de desfășurare în porturile Hodeidah, Saleef și Ras Issa, astfel cum se prevede în Acordul de la Stockholm și în RCSONU relevante.

               (3)   Uniunea contribuie în temeiul prezentei decizii la costurile asociate cu consolidarea UNVIM și contribuie la satisfacerea nevoilor populației yemenite, ca parte a unei ample strategii umanitare.
               Anexa cuprinde o descriere detaliată a activităților proiectului.

            Articolul 2

               (1)   Înaltul Reprezentant al Uniunii pentru afaceri externe și politica de securitate („Înaltul Reprezentant”) este responsabil de punerea în aplicare a prezentei decizii.

               (2)   Punerea în aplicare din punct de vedere tehnic a activităților menționate la articolul 1 se încredințează UNOPS. Acesta îndeplinește această sarcină sub responsabilitatea Înaltul Reprezentant. În acest scop, Înaltul Reprezentant încheie acordurile necesare cu UNOPS.

            Articolul 3

               (1)   Valoarea de referință financiară pentru punerea în aplicare a proiectului menționat la articolul 1 este de 4 458 333 EUR.

               (2)   Cheltuielile finanțate din valoarea prevăzută la alineatul (1) sunt gestionate în conformitate cu procedurile și normele aplicabile bugetului Uniunii.

               (3)   Comisia supraveghează gestionarea corectă a cheltuielilor finanțate din suma prevăzută la alineatul (1). În acest scop, aceasta încheie un acord de contribuție cu UNOPS. Acordul de contribuție prevede ca UNOPS să asigure vizibilitatea contribuției Uniunii.

               (4)   Comisia depune eforturi în vederea încheierii acordului de contribuție menționat la alineatul (3) în cel mai scurt timp posibil după adoptarea prezentei decizii. Comisia informează Consiliul cu privire la orice dificultate în cadrul respectivului proces și cu privire la data încheierii acordului de contribuție.

            Articolul 4

               (1)   Înaltul Reprezentant raportează Consiliului cu privire la punerea în aplicare a prezentei decizii, pe baza unor rapoarte întocmite periodic de UNVIM, inclusiv rapoarte redactate în urma reuniunilor lunare ale Comitetului director al UNVIM. Rapoartele respective constituie baza pentru evaluarea efectuată de Consiliu.

               (2)   Comisia furnizează Consiliului informații cu privire la aspectele financiare ale punerii în aplicare a proiectului menționat la articolul 1.

            Articolul 5
            Prezenta decizie intră în vigoare la data adoptării.
            Se aplică de la 1 octombrie 2019.
            Prezenta decizie expiră după 12 luni de la data încheierii acordului de contribuție dintre Comisie și UNOPS menționat la articolul 3 alineatul (3).

            Adoptată la Strasbourg, 4 octombrie 2019.

                  Pentru Consiliu

               K. MIKKONEN

                  Președintele

            (1)  Decizia (PESC) 2018/1249 a Consiliului din 18 septembrie 2018 privind o acțiune a Uniunii Europene în sprijinul Mecanismului de verificare și inspecție al Organizației Națiunilor Unite în Yemen (JO L 235, 19.9.2018, p. 14).

            ANEXĂ
            1.   Context
            Războiul din Yemen a cauzat cea mai gravă criză umanitară la nivel mondial. Peste 24 de milioane de persoane depind de o formă sau alta de ajutor și numărul de yemeniți afectați în mod grav de insecuritatea alimentară a continuat să crească. ONU hrănește în prezent peste 10 milioane de persoane în fiecare lună, aceasta fiind cea mai mare operațiune a sa din istorie. În 2019, comunitatea internațională a solicitat 4,2 miliarde USD pentru asistență umanitară, acesta reprezentând cel mai mare apel pentru sprijin la nivel mondial.
            În acest context, continuarea circulației produselor comerciale către țară rămâne esențială: ONU a solicitat în repetate rânduri părților implicate în conflict să asigure fluxul neîngrădit de bunuri comerciale, inclusiv de combustibil, către Yemen. Operaționalizarea Mecanismului de verificare și inspecție al Organizației Națiunilor Unite (UNVIM) din 2016 a avut drept scop facilitarea acestui flux și relansarea economiei țării, în conformitate cu RCSONU 2216 (2015).
            UNVIM și-a stabilit principala bază de operații în Djibouti cu patru inspectori, patru echipe cu câini antrenați pentru detectarea explozibililor, 13 membri ai personalului tehnic și de conducere și până la șapte experți detașați din Regatul Unit. UNVIM este prezent, de asemenea, în Jeddah (doi controlori), în portul King Abdullah (doi controlori în curs de recrutare) și în Hodeidah (cinci controlori, trei dintre ei fiind deja recrutați). UNVIM a fost utilizat pentru a cultiva relațiile dintre ONU (Biroul Națiunilor Unite pentru Servicii de Proiect (UNOPS)) și coaliția condusă de Arabia Saudită, precum și cu guvernul Yemenului. Pe parcursul proiectului au fost organizate o serie de întâlniri cu companii de transport maritim, cu scopul de a spori încrederea și predictibilitatea pentru exportatorii care au relații comerciale cu Yemenul.
            Uniunea a decis să sprijine UNVIM prin adoptarea, la 18 septembrie 2018, a Deciziei (PESC) 2018/1249 a Consiliului. Aceasta a dat curs apelurilor repetate din partea Uniunii prin care s-a subliniat importanța prelucrării eficace și în timp util pentru transportul maritim comercial. Sprijinul acordat UNVIM de către Uniune prin intermediul unei acțiuni de stabilizare a UE bazate pe articolul 28 din TUE a permis Uniunii: să participe la reuniunile lunare ale Comitetului director al UNVIM, în cadrul căruia sunt reprezentate și guvernul Yemenului, precum și coaliția condusă de Arabia Saudită; să stabilească o relație de lucru cu coaliția condusă de Arabia Saudită și cu guvernul Yemenului; să își consolideze coordonarea cu alți donatori (în special cu Regatul Unit și Statele Unite ale Americii); precum și să sporească vizibilitatea Uniunii în ceea ce privește sprijinul său pentru procesul desfășurat sub egida ONU în Yemen.
            La 13 decembrie 2018, părțile implicate în conflict au semnat Acordul de la Stockholm, sub auspiciile ONU. Acestea au convenit asupra unui „rol de lider al ONU în sprijinirea Yemen Red Sea Ports Corporation în ceea ce privește gestionarea și inspecțiile în porturile Hodeidah, Salif și Ras Issa, pentru a include monitorizarea consolidată din partea UNVIM în porturile Hodeidah, Salif și Ras Issa”. Prin urmare, UNVIM rămâne un element crucial al planului trimisului special al ONU în ceea ce privește punerea în aplicare a dispozițiilor Acordului de la Stockholm.
            Biroul trimisului special al ONU a considerat că înregistrarea de progrese în această privință este esențială înainte de a se trece la consultările politice între părți. UNVIM a început desfășurarea controlorilor săi în portul Hodeidah la 25 februarie 2019 și a purtat discuții cu autoritățile portuare privind stabilirea activităților UNVIM. Misiunea Organizației Națiunilor Unite în sprijinul Acordului privind Hodeidah (UNMHA) a fost implicată în discuțiile respective. În prezent, UNVIM necesită sprijin suplimentar pentru operațiile sale, precum și pentru desfășurarea sa în porturile de la Marea Roșie.
            2.   Procesul de verificare și inspecție în cadrul UNVIM
            În prezent, procedurile standard de operare ale UNVIM se aplică (i) tuturor navelor cu o capacitate de peste 100 de tone metrice care se îndreaptă spre porturi din Yemen ce nu se află sub controlul guvernului yemenit și tuturor navelor care transportă bunuri comerciale achiziționate de entități comerciale sau guvernamentale cu sediul în Yemen și destinate vânzării în Yemen; și (ii) asistenței bilaterale din partea statelor membre ale ONU care nu este canalizată prin intermediul unei agenții, al unui fond sau al unui program al ONU sau prin intermediul unei organizații umanitare internaționale recunoscute.
            Procesul de verificare începe când o companie de transport maritim depune o cerere de autorizare online, pe site-ul www.vimye.org, încarcă documentele necesare și transmite UNVIM toată documentația solicitată. În termen de 48 de ore, UNVIM examinează documentația și trimite o notificare partenerilor externi, cum ar fi Celula pentru operațiuni de evacuare și operațiuni umanitare a forțelor coaliției (EHOC). UNVIM decide apoi dacă inspectează nava sau nu, pe baza unor proceduri proprii care țin cont de discrepanțele din documentația primită, de escalele în port nedeclarate, de deplasarea suspectă a navei, de dezactivarea sistemului de identificare automată (AIS) pentru mai mult de patru ore, precum și de feedbackul primit din partea partenerilor externi. Inspecțiile navelor sunt efectuate fie în port, în apele teritoriale, fie pe mare, în apele internaționale.
            În urma inspecției, fie se acordă o autorizație, fie aceasta este respinsă (și anume anulată, refuzată sau revocată). UNVIM continuă să monitorizeze prin intermediul AIS deplasările navelor autorizate, inclusiv: tranzitul spre zona de așteptare aflată sub controlul coaliției; deplasarea de la zona de așteptare la zona de ancoraj; și deplasarea de la zona de ancoraj la dană pentru descărcare. UNVIM încheie monitorizarea atunci când navele autorizate se îndepărtează de porturile yemenite de la Marea Roșie, după descărcarea mărfurilor și plecarea din port. Pe parcursul întregului proces, UNVIM păstrează un contact strâns cu companiile de transport maritim și cu căpitanii navelor și joacă un rol esențial în soluționarea oricărei probleme cu care nava se confruntă pe mare, inclusiv în negocierile cu EHOC și cu coaliția. Rolul îndeplinit de UNVIM de facilitare a întregului proces de autorizare și de asigurare a unei comunicări constante cu companiile de transport maritim este esențial pentru menținerea încrederii societăților internaționale de transport maritim și, prin urmare, pentru asigurarea continuării importurilor comerciale pentru majoritatea populației yemenite, în ciuda conflictului în curs.
            De asemenea, UNVIM încearcă să consolideze încrederea comunității internaționale de transport maritim prin organizarea unor reuniuni trimestriale cu reprezentanții acestora, pentru a se asigura că dificultățile și provocările cu care se confruntă aceasta sunt corect înțelese și abordate.
            3.   Obiective generale
            Pentru a permite UNVIM executarea neîngrădită a mandatului său, obiectivul general al acțiunii UE de stabilizare îl constituie aportul la facilitarea unui flux nerestricționat de produse comerciale către Yemen prin asigurarea unui proces de autorizare transparent și eficient pentru transporturile comerciale a căror destinație sunt porturile yemenite care nu se află sub controlul guvernului Yemenului. În conformitate cu Acordul de la Stockholm, aceasta include în prezent desfășurarea UNVIM în porturile Hodeidah, Saleef și Ras Issa de la Marea Roșie.
            Obiectivele specifice ale acțiunii UE de stabilizare sunt:

                        —

                        sporirea fluxului de mărfuri comerciale destinate Yemenului prin accelerarea procesului de autorizare a transporturilor comerciale și prin restabilirea încrederii companiilor de transport maritim;

                        —

                        sporirea capacității UNVIM de a desfășura personal și resurse în regiune, în special în Hodeidah, Saleef și Ras Issa, în conformitate cu dispozițiile Acordului de la Stockholm.

                  În cazul în care mandatul sau nevoile UNVIM s-ar modifica într-un mod care pune sub semnul întrebării caracterul adecvat sau relevanța proiectului în ceea ce privește realizarea obiectivelor sus-menționate, contribuția Uniunii este reevaluată în consecință.
            4.   Descrierea activităților
            UNOPS este responsabil pentru punerea în aplicare din punct de vedere tehnic a proiectului.
            Activitatea 1: Sporirea efectivului de personal al UNVIM.
            Numărul de angajați operaționali va crește, într-o primă etapă, până la un total de nouă angajați, cu opțiunea de a majora ulterior numărul acestora într-o etapă ulterioară.
            Cei nouă angajați operaționali vor fi:

                        —

                        șapte membri ai personalului UNVIM care urmează să fie mobilizați în Hodeidah: un ofițer de coordonare, un consilier responsabil cu securitatea pe teren, un controlor, un operator însărcinat cu scanarea, un asistent de protocol și operații, un asistent local de securitate, și un asistent administrativ în Hodeidah:

                        —

                        doi controlori, dintre care unul va fi detașat la Saleef și celălalt la Ras Issa. Această sporire a efectivelor ar permite UNVIM să se desfășoare în mod eficace în porturile de la Marea Roșie.

                  În plus, se acordă finanțare pentru personalul administrativ de sprijin (responsabil financiar, responsabil de achiziții, etc.) necesar pentru punerea în aplicare a acțiunii UE de stabilizare.
            Sunt planificate următoarele activități:

                        —

                        UNOPS va recruta noii controlori, inspectori și funcționari în conformitate cu normele și procedurile de recrutare ale UNOPS;

                        —

                        UNOPS va informa în prealabil SEAE cu privire la orice post vacant.

                  Calendar: pe întreaga durată a proiectului.
            Activitatea 2: Închirierea unei părți a portului Djibouti, precum și a unui birou în Sanaa. Uniunea va continua să finanțeze închirierea instalațiilor portuare pentru a asigura un loc stabil de desfășurare a inspecțiilor. În plus, Uniunea va finanța închirierea biroului din Sanaa, care servește drept bază temporară pentru conectarea personalului UNVIM cu Hodeidah și Djibouti.
            Calendar: pe întreaga durată de desfășurare a proiectului.
            Activitatea 3: Achiziționarea unor echipamente suplimentare pentru inspecții: UNVIM va achiziționa echipamente suplimentare pentru inspecții (precum scanere) necesare pentru punerea în aplicare a acțiunii UE de stabilizare. Astfel se va facilita inspectarea în timp util a navelor în portul Djibouti și în apele internaționale.
            Sunt planificate următoarele activități:

                        —

                        în prezent este în curs elaborarea specificațiilor tehnice;

                        —

                        lansarea unei proceduri internaționale de ofertare pentru echipamente și atribuirea unui contract, în conformitate cu procedurile de achiziții ale UNOPS;

                        —

                        livrarea echipamentelor și formarea personalului relevant.

                  Calendar: în primele patru luni ale proiectului. La încheierea proiectului, activele vor fi cedate în conformitate cu contractul semnat cu Comisia Europeană.
            Activitatea 4: Îmbunătățirea securității UNVIM: Obiectivul acestei activități este de a se asigura că operațiile UNVIM din porturile de la Marea Roșie întrunesc condițiile de securitate adecvate, precum și că activitățile UNVIM se desfășoară în mod corespunzător.
            Sunt planificate următoarele activități:

                        —

                        în prezent este în curs elaborarea specificațiilor tehnice;

                        —

                        lansarea unei proceduri internaționale de ofertare pentru echipamente și atribuirea unui contract, în conformitate cu procedurile de achiziții ale UNOPS;

                        —

                        livrarea echipamentelor și formarea personalului relevant.

                  Calendar: în primele patru luni ale proiectului. La încheierea proiectului, activele vor fi cedate în conformitate cu contractul semnat cu Comisia Europeană.
            Activitatea 5: Punerea în aplicare a proiectului: UNOPS va asigura supravegherea gestionării programului; aceasta include stabilirea obiectivelor de referință, evaluări interne, supravegherea acordurilor contractuale și gestiunea financiară. Printre activitățile preconizate se numără:

                        —

                        achiziția de servicii externe sau un acord pentru servicii speciale de asistență tehnică în punerea în aplicare a proiectului;

                        —

                        gestionarea financiară și contractuală a serviciilor pe care UNOPS le subcontractează unor părți terțe.

                  Calendar: pe întreaga durată a proiectului.
            5.   Rezultate preconizate
            În ceea ce privește intensificarea activităților operaționale ale UNVIM, se preconizează următoarele rezultate ale proiectului:

                        —

                        împiedicarea pătrunderii fluxului de articole interzise în porturile yemenite de la Marea Roșie;

                        —

                        facilitarea fluxului liber de bunuri comerciale către porturile yemenite de la Marea Roșie;

                        —

                        sprijinirea Yemen Red Sea Ports Corporation în gestionarea și inspecțiile vizând funcționarea porturilor Hodeidah, Saleef și Ras Issa;

                        —

                        consolidarea încrederii în cadrul comunității internaționale de transport maritim, prin crearea unui proces transparent și eficace cu privire la intrarea bunurilor comerciale în porturile yemenite de la Marea Roșie, în pofida conflictului în curs;

                        —

                        sprijinirea guvernului Yemenului în a răspunde nevoilor populației privind produsele de bază, nevoi pe care ajutorul umanitar și sursele locale nu le pot satisface pe deplin.

                  6.   Durata estimată
            Se preconizează că proiectul va avea o durată de 12 luni. Prin urmare, va fi semnat un acord de contribuție între Comisie și UNOPS.
            7.   Vizibilitatea Uniunii
            Fiind responsabil pentru punerea în aplicare din punct de vedere tehnic a proiectului, UNOPS va asigura o vizibilitate adecvată sprijinului financiar din partea Uniunii, de exemplu în rapoarte, în cadrul reuniunilor și al evenimentelor. Drapelul Uniunii va fi afișat pe toată documentația UNVIM. UNVIM/UNOPS va asigura o vizibilitate adecvată inclusiv prin afișarea simbolului Uniunii pe toate echipamentele neconsumabile achiziționate din fondurile Uniunii. În cazul în care această afișare ar putea periclita privilegiile și imunitățile UNOPS sau siguranța personalului acestuia sau a beneficiarilor finali, se vor găsi soluții alternative adecvate.
            8.   Participarea UE în cadrul Comitetului director al UNVIM
            Comitetul director al UNVIM este format din Regatul Arabiei Saudite (reprezentat de EHOC și Ministerul Apărării), Emiratele Arabe Unite, Guvernul Yemenului (reprezentat de un ofițer de legătură UNVIM stabilit în Djibouti și un reprezentant al Ministerului Transporturilor), UNOPS și Oficiul Națiunilor Unite pentru Coordonarea Afacerilor Umanitare. Uniunea va continua să participe la reuniunile lunare ale Comitetului director al UNVIM, la fel ca Statele Unite ale Americii, Țările de Jos și Regatul Unit care participă cu statut de observator în calitatea lor de donatori pentru UNVIM.
            9.   Raportare
            UNVIM/UNOPS va prezenta SEAE un raport lunar pentru a trece în revistă progresele înregistrate în direcția obținerii rezultatelor preconizate ale proiectului. Aceste rapoarte vor fi comunicate organismului competent din cadrul Consiliului.
            SEAE va prezenta organismului competent din cadrul Consiliului rapoarte cu privire la reuniunile lunare ale Comitetului director al UNVIM.
            UNVIM/UNOPS va prezenta rapoarte trimestriale în mod direct organismului competent din cadrul Consiliului, la Bruxelles.
            UNVIM/UNOPS va prezenta un raport descriptiv și financiar final în termen de șase luni de la încheierea executării.


               18.11.2019

               RO

               Jurnalul Oficial al Uniunii Europene

               C 390/168

      P8_TA(2018)0106
      Decizia de a nu formula obiecțiuni la un act delegat: marca Uniunii Europene
      Decizia Parlamentului European de a nu ridica nicio obiecție față de Regulamentul delegat al Comisiei din 5 martie 2018 de completare a Regulamentului (UE) 2017/1001 al Parlamentului European și al Consiliului privind marca Uniunii Europene și de abrogare a Regulamentului delegat (UE) 2017/1430 (C(2018)01231 – 2018/2618(DEA))
      (2019/C 390/30)

         Parlamentul European,

                  —

                  având în vedere regulamentul delegat al Comisiei (C(2018)01231) („regulamentul delegat de modificare”),

                  —

                  având în vedere scrisoarea Comisiei din 23 martie 2018 prin care aceasta îi solicită să declare că nu va formula obiecțiuni la regulamentul delegat,

                  —

                  având în vedere scrisoarea Comisiei pentru afaceri juridice trimisă președintelui Conferinței președinților de comisie la 27 martie 2018,

                  —

                  având în vedere articolul 290 din Tratatul privind funcționarea Uniunii Europene,

                  —

                  având în vedere Regulamentul nr. (CE) nr. 207/2009 al Consiliului din 26 februarie 2009 privind marca comunitară (1), modificat prin Regulamentul (UE) 2015/2424 al Parlamentului European și al Consiliului din 16 decembrie 2015 de modificare a Regulamentului (CE) nr. 207/2009 privind marca comunitară și a Regulamentului (CE) nr. 2868/95 al Comisiei de punere în aplicare a Regulamentului (CE) nr. 40/94 al Consiliului privind marca comunitară și de abrogare a Regulamentului (CE) nr. 2869/95 al Comisiei privind taxele care trebuie plătite Oficiului pentru Armonizare în cadrul Pieței Interne (mărci, desene și modele industriale) (2) și apoi codificat ca Regulamentul (UE) 2017/1001 al Parlamentului European și al Consiliului din 14 iunie 2017 privind marca Uniunii Europene (3),

                  —

                  având în vedere Regulamentul de punere în aplicare (UE) 2017/1431 din 18 mai 2017 de stabilire a normelor detaliate de punere în aplicare a anumitor dispoziții ale Regulamentului (CE) nr. 207/2009 al Consiliului privind marca Uniunii Europene (4), care cuprinde referințe actualizate la Regulamentul (UE) 2017/1001,

                  —

                  având în vedere recomandarea de decizie a Comisiei pentru afaceri juridice,

                  —

                  având în vedere articolul 105 alineatul (6) din Regulamentul său de procedură,

                  —

                  având în vedere că nicio opoziție nu a fost exprimată în termenul prevăzut la articolul 105 alineatul (6) liniuța a treia și a patra din Regulamentul său de procedură, care a expirat la 17 aprilie 2018

                  A.

                  întrucât Regulamentul (CE) nr. 207/2009 a fost codificat ca Regulamentul (UE) nr. 2017/1001;

                  B.

                  întrucât trimiterile conținute într-un regulament delegat ar trebui să reflecte renumerotarea articolelor care rezultă dintr-o codificare a actului de bază;

                  C.

                  întrucât Regulamentul (UE) 2017/1430 din 18 mai 2017 de completare a Regulamentului (CE) nr. 207/2009 al Consiliului privind marca Uniunii Europene și de abrogare a Regulamentelor (CE) nr. 2868/95 și (CE) nr. 216/96 (5) ale Comisiei ar trebui așadar abrogat, iar dispozițiile regulamentului delegat respectiv ar trebui introduse, cu referințe actualizate la Regulamentul (UE) 2017/1001, în versiunea modificată a regulamentului delegat;

                  D.

                  întrucât regulamentul delegat de modificare nu aduce, prin urmare, nicio modificare de fond la Regulamentul (UE) 2017/1430;

                  E.

                  întrucât publicarea rapidă a regulamentului delegat modificat în Jurnalul Oficial ar permite o dată de aplicare timpurie și ar asigura continuitatea funcționării regimului de tranziție prevăzut în dispozițiile finale ale regulamentului delegat modificat;

                  1.

                  declară că nu formulează obiecții la regulamentul delegat;

                  2.

                  încredințează Președintelui sarcina de a transmite prezenta decizie Consiliului și Comisiei.

         (1)  JO L 78, 24.3.2009, p. 1.

         (2)  JO L 341, 24.12.2015, p. 21.

         (3)  JO L 154, 16.6.2017, p. 1.

         (4)  JO L 205, 8.8.2017, p. 39.

         (5)  JO L 205, 8.8.2017, p. 1.


title: Decizia Consiliului din 4 decembrie 2019 de numire a trei membri și a trei supleanți în consiliul de administrație al Agenției Uniunii Europene pentru Cooperarea Autorităților de Reglementare din Domeniul Energiei2019/C 409/04

text:
                  5.12.2019

                  RO

                  Jurnalul Oficial al Uniunii Europene

                  C 409/50

         DECIZIA CONSILIULUI
         din 4 decembrie 2019
         de numire a trei membri și a trei supleanți în consiliul de administrație al Agenției Uniunii Europene pentru Cooperarea Autorităților de Reglementare din Domeniul Energiei
         (2019/C 409/04)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2019/942 al Parlamentului European și al Consiliului din 5 iunie 2019 de instituire a Agenției Uniunii Europene pentru Cooperarea Autorităților de Reglementare din Domeniul Energiei (1), în special articolul 18,
         întrucât:

                     (1)

                     Regulamentul (UE) 2019/942 prevede numirea de către Consiliu a cinci membri și a supleanților acestora în consiliul de administrație al Agenției Uniunii Europene pentru Cooperarea Autorităților de Reglementare din Domeniul Energiei (ACER) (denumit în continuare „consiliul de administrație”).

                     (2)

                     În conformitate cu Regulamentul (UE) 2019/942, un membru al consiliului de administrație nu poate fi membru în Consiliul autorităților de reglementare a ACER, iar membrii consiliului de administrație trebuie să acționeze independent și obiectiv în interesul Uniunii în ansamblul său.

                     (3)

                     Având în vedere expirarea mandatului a trei membri și a doi supleanți din consiliului de administrație numiți de Consiliu, ar trebui făcute noi numiri pentru a-i înlocui pe aceștia. Mai mult, deoarece un candidat care acționează în prezent în calitate de supleant va fi numit pentru un nou mandat de patru ani, un alt supleant ar trebui să fie numit pentru a îndeplini, pentru restul perioadei, actualul mandat al candidatului respectiv,

               ADOPTĂ PREZENTA DECIZIE:

            Articolul 1
            Următoarele persoane sunt numite în calitatea de membru în consiliul de administrație, pentru o perioadă de patru ani începând cu 28 ianuarie 2020:

                        —

                        dl Michel THIOLLIÈRE, Franța;

                        —

                        dl Bogdan Marius CHIRIȚOIU, România;

                        —

                        dna Karin LUNNING, Suedia.

            Articolul 2
            Următoarele persoane sunt numite în calitatea de supleant în consiliul de administrație, pentru o perioadă de patru ani începând cu 28 ianuarie 2020:

                        —

                        dl Zhecho Donchev STANKOV, Bulgaria;

                        —

                        dl Paweł PIKUS, Polonia.

            Articolul 3
            Următoarea persoană este numită în calitatea de supleant în consiliul de administrație, pentru o perioadă de doi ani începând cu 28 ianuarie 2020, pentru a-l înlocui pe actualul supleant dl Pikus:

                        —

                        dl Václav BARTUŠKA, Cehia.

            Articolul 4
            Prezenta decizie intră în vigoare la data adoptării.

            Adoptată la Bruxelles, 4 decembrie 2019.

                  Pentru Consiliu

                  Președintele

               H. KOSONEN

            (1)  JO L 158, 14.6.2019, p. 22.


Decizia Comisiei din 27/06/2019 de declarare a unei concentrări compatibilă cu piaţa comună (Cazul COMP/M.9205 - IBM / RED HAT) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 21/10/2019 de declarare a unei concentrări compatibilă cu piaţa comună (Cazul COMP/M.9549 - BP GROUP / BUNGE GROUP / BP BUNGE BIOENERGIA) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 08/11/2019 de declarare a unei concentrări compatibilă cu piaţa comună (Cazul COMP/M.9591 - MHI / PT) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 07/02/2020 de declarare a unei concentrări compatibilă cu piaţa comună (Cazul COMP/M.9699 - MITSUBISHI CORPORATION / ENECO GROEP) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 13/02/2020 de declarare a unei concentrări compatibilă cu piaţa comună (Cazul COMP/M.9704 - GILDE / PROMAN / AGILITAS) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 05/02/2020 de declarare a unei concentrări compatibilă cu piaţa comună (Cazul COMP/M.9691 - MAHINDRA & MAHINDRA / FORD MOTOR COMPANY / ARDOUR) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (PESC) 2020/214 a Consiliului din 17 februarie 2020 de modificare a Deciziei 2012/642/PESC privind măsuri restrictive împotriva Belarus

text:
                  18.2.2020

                  RO

                  Jurnalul Oficial al Uniunii Europene

                  L 45/3

         DECIZIA (PESC) 2020/214 A CONSILIULUI
         din 17 februarie 2020
         de modificare a Deciziei 2012/642/PESC privind măsuri restrictive împotriva Belarus
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 15 octombrie 2012, Consiliul a adoptat Decizia 2012/642/PESC (1) privind măsuri restrictive împotriva Belarus.

                     (2)

                     Pe baza unei reexaminări a deciziei respective, măsurile restrictive împotriva Belarusului ar trebui prelungite până la 28 februarie 2021.

                     (3)

                     Prin urmare, Decizia 2012/642/PESC ar trebui modificată în consecință,

               ADOPTĂ PREZENTA DECIZIE:

            Articolul 1
            Articolul 8 din Decizia 2012/642/PESC se înlocuiește cu următorul text:

                  „Articolul 8

                     (1)   Prezenta decizie se aplică până la 28 februarie 2021.

                     (2)   Prezenta decizie este reexaminată permanent și este reînnoită sau modificată, după caz, în situația în care Consiliul apreciază că obiectivele acesteia nu au fost îndeplinite.”

            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.

            Adoptată la Bruxelles, 17 februarie 2020.

                  Pentru Consiliu

                  Președintele

                J. BORRELL FONTELLES

            (1)  Decizia 2012/642/PESC a Consiliului din 15 octombrie 2012 privind măsuri restrictive împotriva Belarus (JO L 285, 17.10.2012, p. 1).


title: Decizia (PESC) 2020/215 a Consiliului din 17 februarie 2020 de modificare a Deciziei 2011/101/PESC privind măsuri restrictive împotriva Zimbabwe

text:
                  18.2.2020

                  RO

                  Jurnalul Oficial al Uniunii Europene

                  L 45/4

         DECIZIA (PESC) 2020/215 A CONSILIULUI
         din 17 februarie 2020
         de modificare a Deciziei 2011/101/PESC privind măsuri restrictive împotriva Zimbabwe
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 15 februarie 2011, Consiliul a adoptat Decizia 2011/101/PESC (1).

                     (2)

                     Consiliul a reexaminat Decizia 2011/101/PESC, ținând seama de situația politică din Zimbabwe.

                     (3)

                     Măsurile restrictive ar trebui prelungite până la 20 februarie 2021. Consiliul ar trebui să reexamineze constant respectivele măsuri restrictive în funcție de evoluțiile politice și în materie de securitate din Zimbabwe.

                     (4)

                     Luând în considerare situația din Zimbabwe, este necesar să se modifice titlul deciziei 2011/101/PESC.

                     (5)

                     Rubrica referitoare la o persoană decedată ar trebui eliminată de pe lista persoanelor și entităților desemnate în anexa I la Decizia 2011/101/PESC. Măsurile restrictive ar trebui reînnoite pentru patru persoane și o entitate din anexa I la Decizia 2011/101/PESC. Măsurile restrictive ar trebui suspendate pentru o persoană. Suspendarea măsurilor restrictive ar trebui reînnoită pentru trei persoane care figurează pe lista din anexa II la Decizia 2011/101/PESC.

                     (6)

                     Decizia 2011/101/PESC ar trebui modificată în consecință,

               ADOPTĂ PREZENTA DECIZIE:

            Articolul 1
            Decizia 2011/101/PESC se modifică după cum urmează:

                        1.

                        Titlul se înlocuiește cu următorul text:

                           „Decizia 2011/101/PESC a Consiliului privind măsuri restrictive având în vedere situația din Zimbabwe”.

                        2.

                        Articolul 10 se înlocuiește cu următorul text:

                           „Articolul 10

                              (1)   Prezenta decizie intră în vigoare la data adoptării.

                              (2)   Prezenta decizie se aplică până la 20 februarie 2021.

                              (3)   Măsurile menționate la articolul 4 alineatul (1) și la articolul 5 alineatele (1) și (2), în măsura în care se aplică persoanelor care figurează pe lista din anexa II, se suspendă până la 20 februarie 2021.

                              (4)   Prezenta decizie este reexaminată constant și este reînnoită sau modificată, după caz, în situația în care Consiliul apreciază că obiectivele acesteia nu au fost atinse.”

                        3.

                        Anexa I se modifică în conformitate cu anexa I la prezenta decizie.

                        4.

                        Anexa II se modifică în conformitate cu anexa II la prezenta decizie.

            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.

            Adoptată la Bruxelles, 17 februarie 2020.

                  Pentru Consiliu

                  Președintele

               J. BORRELL FONTELLES.

            (1)  Decizia 2011/101/PESC a Consiliului din 15 februarie 2011 privind măsuri restrictive împotriva Zimbabwe (JO L 42, 16.2.2011, p. 6).

            ANEXA I
            În anexa I la Decizia 2011/101/PESC, rubrica referitoare la persoana indicată mai jos se elimină:

                        „1.

                        Mugabe, Robert Gabriel.”

            ANEXA II
            În anexa II la Decizia 2011/101/PESC, se adaugă o rubrică referitoare la următoarea persoană:

                        „6.

                        Mugabe, Grace.”


title: Decizia Consiliului din 17 februarie 2020 de numire a unui membru din partea Germaniei în Consiliul de administrație al Institutului European pentru Egalitatea de Șanse între Femei și Bărbați 2020/C 57 I/01

text:
                  20.2.2020

                  RO

                  Jurnalul Oficial al Uniunii Europene

                  CI 57/1

         DECIZIA CONSILIULUI
         din 17 februarie 2020
         de numire a unui membru din partea Germaniei în Consiliul de administrație al Institutului European pentru Egalitatea de Șanse între Femei și Bărbați
         (2020/C 57 I/01)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1922/2006 al Parlamentului European și al Consiliului privind înființarea unui Institut European pentru Egalitatea de Șanse între Femei și Bărbați (1), în special articolul 10,
         având în vedere listele de candidați prezentate Consiliului de către guvernele statelor membre,
         întrucât:

                     (1)

                     Prin decizia sa din 27 mai 2019 (2), Consiliul a numit membrii și supleanții în Consiliul de administrație al Institutului European pentru Egalitatea de Șanse între Femei și Bărbați pentru perioada cuprinsă între 1 iunie 2019 și 31 mai 2022.

                     (2)

                     Guvernul Germaniei a prezentat o candidatură pentru un post vacant de membru,

               ADOPTĂ PREZENTA DECIZIE:

            Articolul 1
            Persoana menționată mai jos este numită în calitatea de membru din partea Germaniei în Consiliul de administrație al Institutului European pentru Egalitatea de Șanse între Femei și Bărbați pentru durata rămasă a mandatului actual, care se încheie la 31 mai 2022:
            REPREZENTANȚI AI GUVERNELOR

                        Țara

                        Membru

                        Supleant

                        Germania

                        Dna Daniela BEHRENS

            Articolul 2
            Prezenta decizie intră în vigoare la data adoptării.

            Adoptată la Bruxelles, 17 februarie 2020

                  Pentru Consiliu

                  Președintele

               J. BORRELL FONTELLES

            (1)  JO L 403, 30.12.2006, p. 9.

            (2)  Decizia Consiliului din 27 mai 2019 de numire a membrilor și a supleanților în cadrul Consiliului de administrație al Institutului European pentru Egalitatea de Șanse între Femei și Bărbați (JO C 185, 29.5.2019, p. 1).


title: Decizia (UE, Euratom) 2020/233 a Consiliului din 17 februarie 2020 de numire a unui membru, propus de Republica Franceză, în cadrul Comitetului Economic și Social European

text:
                  20.2.2020

                  RO

                  Jurnalul Oficial al Uniunii Europene

                  LI 47/5

         DECIZIA (UE, Euratom) 2020/233 A CONSILIULUI
         din 17 februarie 2020
         de numire a unui membru, propus de Republica Franceză, în cadrul Comitetului Economic și Social European
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 302,
         având în vedere Tratatul de instituire a Comunității Europene a Energiei Atomice, în special articolul 106a,
         având în vedere propunerea guvernului francez,
         având în vedere avizul Comisiei Europene,
         întrucât:

                     (1)

                     La 18 septembrie 2015 și la 1 octombrie 2015, Consiliul a adoptat Deciziile (UE, Euratom) 2015/1600 (1) și (UE, Euratom) 2015/1790 (2) de numire a membrilor în cadrul Comitetului Economic și Social European pentru perioada cuprinsă între 21 septembrie 2015 și 20 septembrie 2020.

                     (2)

                     Un loc de membru în cadrul Comitetului Economic și Social European a devenit vacant ca urmare a încheierii mandatului dlui Christophe HILLAIRET,

               ADOPTĂ PREZENTA DECIZIE:

            Articolul 1
            Dl Maximin CHARPENTIER, Membre du bureau de l’Assemblée permanente des chambres d’agriculture, este numit în calitatea de membru în cadrul Comitetului Economic și Social European pentru durata rămasă a mandatului actual, care se încheie la 20 septembrie 2020.

            Articolul 2
            Prezenta decizie intră în vigoare la data adoptării.

            Adoptată la Bruxelles, 17 februarie 2020.

                  Pentru Consiliu

                  Președintele

               J. BORRELL FONTELLES

            (1)  Decizia (UE, Euratom) 2015/1600 a Consiliului din 18 septembrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 248, 24.9.2015, p. 53).

            (2)  Decizia (UE, Euratom) 2015/1790 a Consiliului din 1 octombrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 260, 7.10.2015, p. 23).


title: Decizia (UE) 2020/234 a Consiliului din 17 februarie 2020 de numire a unui supleant, propus de Regatul Danemarcei, în cadrul Comitetului Regiunilor

text:
                  20.2.2020

                  RO

                  Jurnalul Oficial al Uniunii Europene

                  LI 47/6

         DECIZIA (UE) 2020/234 A CONSILIULUI
         din 17 februarie 2020
         de numire a unui supleant, propus de Regatul Danemarcei, în cadrul Comitetului Regiunilor
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 305,
         având în vedere propunerea guvernului danez,
         întrucât:

                     (1)

                     La 10 decembrie 2019, 20 ianuarie 2020 și 3 februarie 2020, Consiliul a adoptat Deciziile (UE) 2019/2157 (1), (UE) 2020/102 (2) și (UE) 2020/144 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2020 și 25 ianuarie 2025.

                     (2)

                     Un loc de supleant în cadrul Comitetului Regiunilor a devenit vacant ca urmare a încheierii mandatului dnei Ursula Beate DIETERICH-PEDERSEN,

               ADOPTĂ PREZENTA DECIZIE:

            Articolul 1
            Este numită în calitatea de supleant în cadrul Comitetului Regiunilor pentru durata rămasă a mandatului actual, care se încheie la 25 ianuarie 2025:

                        —

                        Dna Vibeke Syppli ENRUM, Member of a Regional Assembly: Regionsrådet, Region Syddanmark.

            Articolul 2
            Prezenta decizie intră în vigoare la data adoptării.

            Adoptată la Bruxelles, 17 februarie 2020.

                  Pentru Consiliu

                  Președintele

               J. BORRELL FONTELLES

            (1)  Decizia (UE) 2019/2157 a Consiliului din 10 decembrie 2019 de numire a membrilor și a supleanților în cadrul Comitetului Regiunilor pentru perioada 26 ianuarie 2020-25 ianuarie 2025 (JO L 327, 17.12.2019, p. 78).

            (2)  Decizia (UE) 2020/102 a Consiliului din 20 ianuarie 2020 de numire a membrilor și a supleanților în cadrul Comitetului Regiunilor pentru perioada 26 ianuarie 2020-25 ianuarie 2025 (JO L 20, 24.1.2020, p. 2).

            (3)  Decizia (UE) 2020/144 a Consiliului din 3 februarie 2020 de numire a membrilor și a supleanților în cadrul Comitetului Regiunilor pentru perioada 26 ianuarie 2020-25 ianuarie 2025 (JO L 32, 4.2.2020, p. 16).


title: Decizia (UE) 2020/235 a Consiliului din 17 februarie 2020 de numire a unui membru și a unui supleant, propuși de Republica Austria, în cadrul Comitetului Regiunilor

text:
                  20.2.2020

                  RO

                  Jurnalul Oficial al Uniunii Europene

                  LI 47/7

         DECIZIA (UE) 2020/235 A CONSILIULUI
         din 17 februarie 2020
         de numire a unui membru și a unui supleant, propuși de Republica Austria, în cadrul Comitetului Regiunilor
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 305,
         având în vedere propunerea guvernului austriac,
         întrucât:

                     (1)

                     La 10 decembrie 2019, 20 ianuarie 2020 și 3 februarie 2020, Consiliul a adoptat Deciziile (UE) 2019/2157 (1), (UE) 2020/102 (2) și (UE) 2020/144 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2020 și 25 ianuarie 2025.

                     (2)

                     Un loc de membru în cadrul Comitetului Regiunilor a devenit vacant ca urmare a încheierii mandatului dnei Barbara EIBINGER-MIEDL.

                     (3)

                     Un loc de supleant a devenit vacant ca urmare a încheierii mandatului dnei Doris KAMPUS,

               ADOPTĂ PREZENTA DECIZIE:

            Articolul 1
            Sunt numiți în cadrul Comitetului Regiunilor pentru durata rămasă a mandatului actual, care se încheie la 25 ianuarie 2025:

                        (a)

                        în calitatea de membru

                                    —

                                    Dl Christopher DREXLER, Member of a Regional Executive: State Government of Styria;

                        (b)

                        în calitatea de supleant:

                                    —

                                    Dna Barbara EIBINGER-MIEDL, Member of a Regional Executive: State Government of Styria.

            Articolul 2
            Prezenta decizie intră în vigoare la data adoptării.

            Adoptată la Bruxelles, 17 februarie 2020.

                  Pentru Consiliu

                  Președintele

               J. BORRELL FONTELLES

            (1)  Decizia (UE) 2019/2157 a Consiliului din 10 decembrie 2019 de numire a membrilor și a supleanților în cadrul Comitetului Regiunilor pentru perioada 26 ianuarie 2020-25 ianuarie 2025 (JO L 327, 17.12.2019, p. 78).

            (2)  Decizia (UE) 2020/102 a Consiliului din 20 ianuarie 2020 de numire a membrilor și a supleanților în cadrul Comitetului Regiunilor pentru perioada 26 ianuarie 2020-25 ianuarie 2025 (JO L 20, 24.1.2020, p. 2).

            (3)  Decizia (UE) 2020/144 a Consiliului din 3 februarie 2020 de numire a membrilor și a supleanților în cadrul Comitetului Regiunilor pentru perioada 26 ianuarie 2020-25 ianuarie 2025 (JO L 32, 4.2.2020, p. 16).


Decizia Comisiei din 17/02/2020 de declarare a unei concentrări compatibilă cu piaţa comună (Cazul COMP/M.9723 - SHOWA DENKO K.K. / HITACHI CHEMICAL COMPANY) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 18/02/2020 de declarare a unei concentrări compatibilă cu piaţa comună (Cazul COMP/M.9718 - COBEPA / GERFLOR) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 18/02/2020 de declarare a unei concentrări compatibilă cu piaţa comună (Cazul COMP/M.9727 - ACCORINVEST / ACCOR / HOTEL PORTFOLIO) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 13/02/2020 de declarare a unei concentrări compatibilă cu piaţa comună (Cazul COMP/M.9708 - EIFFAGE / ATLAS ARTERIA / BLUE ATLAS / PGGM / APRR / ADELAC) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 14/02/2020 de declarare a unei concentrări compatibilă cu piaţa comună (Cazul COMP/M.9712 - MITSUBISHI / WALLENIUS WILHELMSEN / JV) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 19/12/2019 de declarare a unei concentrări compatibilă cu piaţa comună (Cazul COMP/M.9424 - NVIDIA / MELLANOX) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 18/02/2020 de declarare a unei concentrări compatibilă cu piaţa comună (Cazul COMP/M.9726 - ITOCHU / AMCI / POSCO / JVLP / NCR) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (UE, Euratom) 2020/456 a Consiliului din 26 martie 2020 de numire a unui membru, propus de Regatul Danemarcei, în Comitetul Economic și Social European

text:
                  30.3.2020

                  RO

                  Jurnalul Oficial al Uniunii Europene

                  L 97/11

         DECIZIA (UE, Euratom) 2020/456 A CONSILIULUI
         din 26 martie 2020
         de numire a unui membru, propus de Regatul Danemarcei, în Comitetul Economic și Social European
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 302,
         având în vedere Tratatul de instituire a Comunității Europene a Energiei Atomice, în special articolul 106a,
         având în vedere propunerea guvernului danez,
         având în vedere avizul Comisiei Europene,
         întrucât:

                     (1)

                     La 18 septembrie 2015 și 1 octombrie 2015, Consiliul a adoptat Deciziile (UE, Euratom) 2015/1600 (1) și (UE, Euratom) 2015/1790 (2) de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020.

                     (2)

                     Un loc de membru în Comitetul Economic și Social European a devenit vacant ca urmare a încheierii mandatului doamnei Mette KINDBERG,

               ADOPTĂ PREZENTA DECIZIE:

            Articolul 1
            Doamna Ulla Moth-Lund CHRISTENSEN, Member of the Board of the Women’s Council Denmark, este numită în calitatea de membru în Comitetul Economic și Social European pentru durata rămasă a mandatului actual, care se încheie la 20 septembrie 2020.

            Articolul 2
            Prezenta decizie intră în vigoare la data adoptării.

            Adoptată la Bruxelles, 26 martie 2020.

                  Pentru Consiliu

                  Președintele

               A. METELKO-ZGOMBIĆ

            (1)  Decizia (UE, Euratom) 2015/1600 a Consiliului din 18 septembrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 248, 24.9.2015, p. 53).

            (2)  Decizia (UE, Euratom) 2015/1790 a Consiliului din 1 octombrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 260, 7.10.2015, p. 23).